
საქართველოს მთავრობის 

დადგენილება №157

2012 წლის 30 აპრილი
ქ. თბილისი 
საქართველოს მოსახლეობის აღწერის საკოორდინაციო სამთავრობო კომისიის შექმნის შესახებ

მუხლი 1. „ოფიციალური სტატისტიკის შესახებ“ საქართველოს კანონის 21-ე მუხლის შესაბამისად, საქართველოს მოსახლეობის აღწერის მომზადებისა და ჩატარების საკითხების ოპერატიულად გადაწყვეტის, აგრეთვე, აღმასრულებელი ხელისუფლების ორგანოების შეთანხმებული მოქმედების უზრუნველსაყოფად შეიქმნას მოსახლეობის აღწერის საკოორდინაციო სამთავრობო კომისია (შემდგომში – კომისია) შემდეგი შემადგენლობით: 

ნიკა გილაური – საქართველოს პრემიერ-მინისტრი, კომისიის თავმჯდომარე

დიმიტრი გვინდაძე – საქართველოს ფინანსთა მინისტრი, კომისიის თავმჯდომარის მოადგილე
ზაზა ჭელიძე – საჯარო სამართლის იურიდიული პირის – საქართველოს სტატისტიკის ეროვნული სამსახურის აღმასრულებელი დირექტორი, კომისიის თავმჯდომარის მოადგილე 
ზურაბ ადეიშვილი – საქართველოს იუსტიციის მინისტრი

ბაჩანა ახალაია – საქართველოს თავდაცვის მინისტრი

გიორგი ბარამია – აფხაზეთის ავტონომიური რესპუბლიკის მთავრობის თავმჯდომარე

გიორგი გაბრიელაშვილი –საჯარო სამართლის იურიდიული პირის – სამოქალაქო რეესტრის
სააგენტოს თავმჯდომარე
მირზა დავითაია – საქართველოს სახელმწიფო მინისტრი დიასპორის საკითხებში
ლევან ვარშალომიძე – აჭარის ავტონომიური რესპუბლიკის მთავრობის თავმჯდომარე

ვლადიმერ ვარძელაშვილი – საქართველოს სპორტისა და ახალგაზრდობის საქმეთა მინისტრი
გიორგი ვაშაძე – საქართველოს იუსტიციის მინისტრის მოადგილე 

გრიგოლ ვაშაძე – საქართველოს საგარეო საქმეთა მინისტრი 
ხათუნა კალმახელიძე – საქართველოს სასჯელაღსრულების, პრობაციისა და იურიდიული დახმარების საკითხთა მინისტრი

ვახტანგ ლეჟავა – საქართველოს მთავრობის კანცელარიის მმართველობისა და ეკონომიკურ საკითხებში მრჩეველთა ჯგუფის (სამსახური) უფროსი – პრემიერ-მინისტრის მთავარი მრჩეველი
ივანე მერაბიშვილი – საქართველოს შინაგან საქმეთა მინისტრი
რამაზ ნიკოლაიშვილი – საქართველოს რეგიონული განვითარებისა და ინფრასტრუქტურის მინისტრი 
კობა სუბელიანი – საქართველოს ოკუპირებული ტერიტორიებიდან იძულებით გადაადგილებულ პირთა, განსახლებისა და ლტოლვილთა მინისტრი 
გიორგი უგულავა – ქალაქ თბილისის მერი

ვერა ქობალია – საქართველოს ეკონომიკისა და მდგრადი განვითარების მინისტრი
დიმიტრი შაშკინი – საქართველოს განათლებისა და მეცნიერების მინისტრი
თენგიზ ცეკვავა – საჯარო სამართლის იურიდიული პირის – საქართველოს სტატისტიკის ეროვნული სამსახურის აღმასრულებელი დირექტორის მოადგილე

სერგო წიქარიშვილი – საჯარო სამართლის იურიდიული პირის – საჯარო რეესტრის ეროვნული სააგენტოს თავმჯდომარე

ზურაბ ჭიაბერაშვილი – საქართველოს შრომის, ჯანმრთელობისა და სოციალური დაცვის მინისტრი

ზურაბ ხარატიშვილი – საქართველოს ცენტრალური საარჩევნო კომისიის თავმჯდომარე

ირინა ბადურაშვილი – მოსახლეობის კვლევის ცენტრის დირექტორი
გიორგი წულაძე – სსიპ – ილიას სახელმწიფო უნივერსიტეტის დემოგრაფიისა და სოციოლოგიის ინსტიტუტის განყოფილების გამგე, სრული პროფესორი, საქართველოს პარლამენტის ჯანმრთელობის დაცვისა და სოციალურ საკითხთა კომიტეტთან არსებული დემოგრაფიის სამეცნიერო-საკონსულტაციო საბჭოს თავმჯდომარე

ფრიდონ ასლანიკაშვილი – საქართველოს ფინანსთა სამინისტროს ფისკალური პროგნოზირების დეპარტამენტის უფროსის მოადგილე, საქართველოს სტატისტიკის ეროვნული სამსახურის საბჭოს წევრი

ამირან ბაბუნაშვილი – საქართველოს სტატისტიკის ეროვნული სამსახურის საბჭოს წევრი

ირაკლი მატკავა – საქართველოს ეკონომიკისა და მდგრადი განვითარების მინისტრის პირველი მოადგილე, საქართველოს სტატისტიკის ეროვნული სამსახურის საბჭოს წევრი 

ვახტანგ მეგრელიშვილი – საქართველოს სტატისტიკის ეროვნული სამსახურის საბჭოს წევრი
არჩილ მესტვირიშვილი – საქართველოს სტატისტიკის ეროვნული სამსახურის საბჭოს წევრი, საქართველოს ეროვნული ბანკის საბჭოს წევრი, ვიცე-პრეზიდენტი 

ვაჟა ნადარეიშვილი – საქართველოს სტატისტიკის ეროვნული სამსახურის საბჭოს წევრი
გია ჯანდიერი – საქართველოს სტატისტიკის ეროვნული სამსახურის საბჭოს წევრი
პაატა შავიშვილი – საჯარო სამართლის იურიდიული პირის – საქართველოს სტატისტიკის ეროვნული სამსახურის მოსახლეობის აღწერისა და დემოგრაფიის სამმართველოს უფროსი, კომისიის პასუხისმგებელი მდივანი.
მუხლი 2. კომისიის მუშაობაში მონაწილეობა ეთხოვოს თამარ ხომასურიძეს – გაეროს მოსახლეობის ფონდის საქართველოს წარმომადგენლობის ხელმძღვანელს.

მუხლი 3. კომისიამ საქართველოს მთავრობის სხდომებზე პერიოდულად წარადგინოს ინფორმაცია მოსახლეობის აღწერასთან დაკავშირებული ღონისძიებების მიმდინარეობის შესახებ.

მუხლი 4. დამტკიცდეს საქართველოს მოსახლეობის აღწერის საკოორდინაციო სამთავრობო კომისიის თანდართული დებულება.

მუხლი 5. დადგენილება ამოქმედდეს გამოქვეყნებისთანავე.
პრემიერ-მინისტრი  ნ. გილაური

მოსახლეობის აღწერის საკოორდინაციო 
სამთავრობო კომისიის
დ ე ბ უ ლ ე ბ ა

მუხლი 1. ზოგადი დებულებები

1. მოსახლეობის აღწერის საკოორდინაციო სამთავრობო კომისია (შემდგომში – კომისია) არის სათათბირო ორგანო, რომელიც იქმნება ქვეყანაში მოსახლეობის აღწერის მოსამზადებელი სამუშაოების შესრულების, მისი ორგანიზებულად ჩატარების, წამოჭრილი საკითხებისა და პრობლემების ოპერატიულად გადაწყვეტის უზრუნველსაყოფად.

2. კომისია თავისი საქმიანობისას ხელმძღვანელობს საქართველოს კონსტიტუციით, საქართველოს პრეზიდენტისა და საქართველოს მთავრობის აქტებით, მოქმედი კანონმდებლობით და ამ დებულებით.

მუხლი 2. კომისიის ძირითადი ამოცანები

კომისიის ძირითადი ამოცანებია:

ა) აღმასრულებელი ხელისუფლების დაწესებულებებისა და ადმინისტრაციულ-ტერიტორიულ ერთეულებში შექმნილი საკოორდინაციო კომისიების მონაწილეობისა და საქმიანობის კოორდინაცია აღწერასთან დაკავშირებული ღონისძიებების მომზადებასა და განხორციელებაში;

ბ) აღწერის ორგანიზებისათვის ხელშეწყობა და ამ მიზნით სათანადო დასკვნებისა და რეკომენდაციების შემუშავება;

გ) აღწერასთან დაკავშირებული ღონისძიებების განხორციელების პროცესში წარმოქმნილი სირთულეებისა და პრობლემების შესწავლა და გადაწყვეტილებების ოპერატიულად მიღება;

დ) პერიოდულად თითოეულ ადმინისტრაციულ-ტერიტორიულ ერთეულში აღწერასთან დაკავშირებული ღონისძიებების მიმდინარეობის შესახებ ინფორმაციის მოსმენა, ღონისძიებების დასახვა ხარვეზების სასწრაფოდ აღმოსაფხვრელად;

ე) აღწერის შედეგების კონტროლის მიზნით შესაბამისი ღონისძიებების დაგეგმვა-განხორციელება.

მუხლი 3. კომისიის უფლებამოსილებანი

კომისია უფლებამოსილია:

ა) თავის კომპეტენციას მიკუთვნებულ საკითხებთან დაკავშირებით საქართველოს პრეზიდენტსა და საქართველოს მთავრობას წარუდგინოს სამართლებრივი აქტების პროექტები;

ბ) გასცეს დასკვნა აღწერის პროგრამის შინაარსობრივი მიზანშეწონილობის შესახებ, შეიმუშაოს შესაბამისი რეკომენდაციები ამ სფეროში;

გ) თავის კომპეტენციას მიკუთვნებულ საკითხებთან დაკავშირებით მოითხოვოს ყველა სახის საჭირო ინფორმაცია საქართველოს სამთავრობო დაწესებულებებისაგან, უწყებებისა და სხვა ორგანიზაციებისაგან;

დ) საჭიროების შემთხვევაში, სათათბირო ხმის უფლებით სხდომაზე მოიწვიოს სამინისტროების, უწყებების და ორგანიზაციების დაინტერესებული და პასუხისმგებელი პირები, აგრეთვე, დამოუკიდებელი ექსპერტები.

მუხლი 4. კომისიის თავმჯდომარე და კომისიის პასუხისმგებელი მდივანი

1. კომისიის თავმჯდომარე:

ა) ხელმძღვანელობს კომისიის საქმიანობას;

ბ) ამტკიცებს კომისიის სამუშაო განრიგს;

გ) იწვევს და წარმართავს კომისიის სხდომებს;

დ) ქმნის უწყებათაშორის სამუშაო ჯგუფებს;

ე) წარმოადგენს კომისიას მესამე პირთან ურთიერთობაში.

2. კომისიის პასუხისმგებელი მდივანი:

ა) უზრუნველყოფს კომისიის სხდომის გამართვის ორგანიზებას;

ბ) პასუხისმგებელია კომისიის სხდომის ოქმის სწორად და ზუსტად შედგენის, სხდომათა მასალების შენახვისა და დაცვისათვის.

მუხლი 5. კომისიის სხდომის ჩატარების წესი

1. კომისიის სხდომა იმართება პერიოდულად, სულ ცოტა სამ თვეში ერთხელ მაინც, კომისიის თავმჯდომარის გადაწყვეტილებით ან საჯარო სამართლის იურიდიული პირის – საქართველოს სტატისტიკის ეროვნული სამსახურის წინადადებით, დამტკიცებული დღის წესრიგის მიხედვით.

2. კომისიის სხდომას ხელმძღვანელობს თავმჯდომარე, ხოლო მისი არყოფნის შემთხვევაში, მისი დავალების შესაბამისად, – ერთ-ერთი მოადგილე.

3. სხდომა უფლებამოსილია მიიღოს გადაწყვეტილება, თუ მას ესწრება კომისიის წევრთა ნახევარზე მეტი.

4. კომისიის სხდომაზე გადაწყვეტილება მიიღება დამსწრეთა უბრალო უმრავლესობით, მაგრამ არანაკლებ კომისიის შემადგენლობის ერთი მესამედის თანხმობით.

5. კომისიის გადაწყვეტილება აისახება სხდომის ოქმში, რომელსაც ხელს აწერენ სხდომის თავმჯდომარე და კომისიის პასუხისმგებელი მდივანი. ოქმში უნდა აისახოს კომისიის ნებისმიერი წევრის კენჭისყრაში მონაწილეობის შესახებ თავშეკავების ან უარის თქმის მიზეზი (თუ კომისიის წევრი ამის შესახებ სხდომაზე განაცხადებს), აგრეთვე – სხდომაზე გამოთქმული ყველა განსხვავებული აზრი.

მუხლი 6. დებულებაში ცვლილებებისა და დამატებების შეტანის წესი

კომისიის დებულებაში ცვლილებებისა და დამატებების შეტანა ხდება მოქმედი კანონმდებლობით დადგენილი წესის შესაბამისად.
